ཉེ་ཆར།མཚོ་སྔོན་ཞིང་ཆེན་གྱི་པད་ཁའི་ཐོན་ལས་ལག་རྩལ་གསར་གཏོད་ལས་སྟེགས་ཀྱིས་ཞིང་ཆེན་གྱི་ས་བོན་ས་ཚིགས་དང་།ཞིང་ལས་ལག་རྩལ་ཁྱབ་གདལ་སྤྱི་ཁྱབ་ས་ཚིགས།མཚོ་ལྷོ་ཀྲོའུ་ཞིང་ལས་ཚན་རྩལ་སུའོ་སོགས་ཚན་པ་དང་ཐང་སྐར་མ་ས་ཁུལ་གྱི་འབྲེལ་ཡོད་འདེབས་འཛུགས་ཆེད་ལས་མཉམ་ལས་ཁང་དང་ཞིང་དུད་ཀྱིས་ཐང་སྐར་མ་གྲོང་རྡལ་གྱི་གསེར་ཐང་གྲོང་ཚོར་ཆེས་སྔ་སྨིན་གྱི་སྤུས་ལེགས་རྒྱུད་འདྲེས་པད་ཁ་ཨང་པའི་དཔེ་སྟོན་ཞིང་ཁར་ལྟ་སྐོར་དང་ཐོན་འབབ་ཚོད་རྩིས་བྱེད་སྐབས།རྒྱུད་འདྲེས་པད་ཁ་ཨང་པའི་སྐྱེ་ཚུལ་ལེགས་པ་མ་ཟད།པད་ཁ་མི་ཉལ་བ་དང་།པད་རྐང་སྦོམ་ལ་ཚགས་མཐུག་པ།པད་ཁའི་ཐོན་འབབ་ལེགས་པ་སོགས་ཀྱི་ལེགས་ཆ་དུ་མ་ལྡན་པ་ཤེས་རྟོགས་བྱུང་ཞིང་།སྤྱི་ཆིང་ཟིན་པའི་དཔེ་སྟོན་ཞིང་ཁ་འཕྲུལ་ཆས་ཅན་གྱིས་འདེབས་འཛུགས་བྱས་པ་བརྒྱུད།མུའུ་རེ་ནས་ཆ་སྙོམས་ཐོན་འབབ་སྤྱི་རྒྱ་ཐོན་པ་དེ་པད་ཁ་ཨང་པ་དང་བསྡུར་ན་ཐོན་འབབ་མཐོ་རུ་འགྲོ་ཚད་ཟིན་ཡོད་པ་རེད།